Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14540

2. Megjegyzés. - Az előbbi első megjegyzésben használt "Magasság" ("Height") és "Tengerszint feletti magasság" ("Altitude") inkább Barometrikus Magasságot és Tengerszint Feletti Magasságot jelent, mint geometriait. Frequency channel - Frekvencia-csatorna. A frekvencia-spektrum egy összefüggő, folytonos része, amely egy meghatározott rádiósugárzás fajta felhasználásával adattovábbításra, átvitelre alkalmazható. Megjegyzés. - A adásfajták osztályozását és az egyes átvitel-típusokhoz megfelelő frekvencia sprektumtartományokról szóló információkat (sávszélességeket) az ITU Rádiószabályzat S2 cikkelye és az S1 Függelék tartalmazza. Height - Magasság (föld feletti). Egy felületnek, pontnak vagy pontként értelmezett tárgynak egy meghatározott referenciaszinttől mért függőleges távolsága. Human performance - Emberi teljesítőképesség Az emberi képességek és ezeknek a képességeknek a korlátai, melyek hatással vannak a légiközlekedés üzemeltetésének biztonságára és hatékonyságára. Location indicator – Helységnév-kód. Az ICAO által előírt szabályoknak megfelelően kialakított négybetűs kódcsoport, amelyet egy légiforgalmi állandóhelyű állomás helységnevéhez rendelnek hozzá. Meteorological operational channel - Meteorológiai operatív csatorna. A légiforgalmi állandóhelyű szolgálat (AFS) egy csatornája, amelyet a légiforgalmi meteorológiai tájékoztatások cseréjére használnak. Meteorological operational telecommunication network - Meteorológiai operatív távközlési hálózat. Meteorológiai operatív csatornák integrált rendszere, amely a légiforgalmi állandóhelyű szolgálat (AFS) részét képezi, és amely légiforgalmi meteorológiai tájékoztatások cseréjére szolgál a hálózaton belüli légiforgalmi állandóhelyű állomások között. Megjegyzés. - Az "integrált" szó olyan üzemmódot jelent, amely lehetővé teszi, hogy a hálózaton belüli állomások az információkat az előzetesen megállapított menetrend szerint tudják adni és venni. NOTAM - NOTAM. Bármely légiforgalmi berendezés, szolgálat, eljárás létesítéséről, állapotáról, változásáról, vagy veszély fennállásáról szóló értesítés, amelynek idejében való ismerete elengedhetetlenül szükséges a repülésben érdekelt személyzet részére. Az értesítés szétosztása távközlési eszközökkel történik. Operational control communications – Repülésüzemi Felügyeleti Összeköttetések Olyan összeköttetések, amelyek egy repülés megkezdése, folytatása, átirányítása vagy befejezése fölötti felügyelet gyakorlásához szükségesek, a légijármű biztonsága, valamint a repülés rendszeressége és hatékonysága érdekében. Megjegyzés. - Az ilyen összeköttetések általában a légijármű és a légijárművet üzembentartó ügynökség közötti közleményváltásokhoz szükségesek. 2007/70/II. szám Route segment - Útvonalszakasz Egy útvonal vagy egy útvonal része, amelyet általában közbenső leszállás nélkül repülnek végig. Routing Directory - (Közlemény) továbbítási útvonal lista Egy távközlési központban található lista, amely minden egyes címzetthez hozzárendeli a használandó kimenővonalat. SNOWTAM - SNOWTAM Különleges NOTAM sorozat, amely a mozgási területen található - veszélyt jelentő - hó, jég, latyak, vagy hóval, latyakkal és jéggel kapcsolatosan keletkező állóvizek okozta körülmények jelenlétéről, vagy eltakarításáról tájékoztat egy erre meghatározott kód-rendszer segítségével.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes